gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl de gl gl gl gl gl gl sv en sv fr de de gl gl gl gl gl gl gl es gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - ERC desafía o PSC a retirar os deputados no Congreso para presionar en favor do Estatut
Xoves, quinta feira, 29 de setembro de 2022
En espera da sentenza do Constitucional
Joan Tardá, deputado de Esquerra no Congreso, propón unha "retirada transitoria" de todos os deputados cataláns en Madrid.
Redacción - 13:15 19/08/2009
Tags: Carod Rovira ERC Estatut Joan Tardá Jordi Pujol PSC TC
Carod propón unha manifestación o 11 de setembro
"O Tribunal Constitucional está corrompido ideoloxicamente, é ilexítimo, parcial e responde a criterios políticos do PSOE e do PP", censurou o deputado catalán Joan Tardá no diario El Punt. Durante a entrevista, Tardà chama os deputados cataláns de todas as formacións políticas a deixaren temporalmente os seus asentos no Congreso como medida de "presión" fronte á posíbel lectura "restritiva" que o Constitucional iría facer do Estatut. "Até que o PSOE non viu que non tería apoios no Congreso non cedeu co tema do financiamento", advertiu o deputado nacionalista, instando a exercer unha presión similar neste caso.
Impulso dunha manifestación en Barcelona
"Se o retocan, sairemos á rúa 200 mil persoas para baixar polo paseo de Gràcia cantando Volem 'Estatut, como en 1979". Así o escribía Pasqual Maragall, ex presidente da Generalitat, nas páxinas do diario Avui a pasada fin de semana. O vicepresidente do goberno catalán, Josep Lluís Carod Rovira, pronunciouse tamén a favor da convocatoria dunha manifestación. "Así en Madrid, segundo quen, pensará dúas veces antes de dicir que cousas", afirmou.
Sobre o asunto pronunciouse o conselleiro de Política Territorial da Generalitat, o socialista Joaquim Nadal, quen evitou comentar a suxestión concreta de Carod, que propoñía saír á rúa o 11 de setembro. Nadal pediu esperar a escoitar a voz do Tribunal Constitucional e dixo estar seguro de que os xuíces avalaran o texto que votaron favorablemente os cidadáns cataláns. Con todo, diante dunha hipotética mobilización posterior ao fallo, considerou o representante do PSC que será o presidente do goberno catalán, José Montilla, quen debera liderar a resposta á sentenza.
A entidade Òmnium Cultural xa lle trasladou a Maragall e ao ex presidente Jordi Pujol, a proposta de que encabecen unha manifestación previa á decisión do TC. Ao respecto manifestouse tamén Pujol no mesmo diario, recomendando non facer demostracións de forza antes de coñecerse a sentenza. Con todo, non descartou a súa presencia nunha posíbel mobilización posterior á publicación da decisión do alto tribunal. Mentres, segue o malestar pola tardanza en coñecerse a avaliación pública do TC, unha "inquietude" subliñada recentemente polo propio ministro de Xustiza, o galego Francisco Caamaño.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto